CELEX: 52021PC0569
Language: bg
Date: 2021-12-22
Title: Предложение за РЕГЛАМЕНТ НА СЪВЕТА за изменение на Регламент (EC, Евратом) 2020/2093 за определяне на многогодишната финансова рамка за годините 2021—2027

ЕВРОПЕЙСКА КОМИСИЯ
            Брюксел, 22.12.2021
            COM(2021) 569 final
            2021/0429(APP)
            
            Предложение за
            РЕГЛАМЕНТ НА СЪВЕТА
            за изменение на Регламент (EC, Евратом) 2020/2093 за определяне на многогодишната финансова рамка за годините 2021—2027
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               1.1Подкрепа за социално справедлив екологичен преход
            
            
               
                  Пакетът „Подготвени за цел 55“, предложен на 14 юли 2021 г., има за цел да доведе до трансформационните промени, необходими в цялата ни икономика, общество и промишленост.
               
               
                  Предложеното въвеждане на нова система за търговия с емисии за сградите и автомобилния транспорт е важен елемент от действията на ЕС за постигане на амбициозните цели в областта на климата. То следва да спомогне за преодоляване на липсата на намаляване на емисиите в тези сектори до момента по най-ефективния от гледна точка на разходите начин. Освен това то ще допринесе и за осигуряването на нови собствени ресурси за бюджета на Съюза. В същото време се очаква необходимите в тези сектори корекции да окажат в краткосрочен план пряко въздействие върху уязвимите домакинства и микропредприятия в целия ЕС, докато те зависят от видове транспорт и отопление с високи въглеродни емисии. За да помогне за преодоляването на тези социални въздействия, Комисията представи нова инициатива — Социалния фонд за климата
                     1
                  .
               
            
            
               1.2 Въвеждане на следващото поколение собствени ресурси за бюджета на ЕС
            
            
               
                  В съответствие с ангажимента си в пътната карта, договорена в рамките на Междуинституционалното споразумение от 16 декември 2020 г.
                     2
                  , Комисията предлага изменение на Решението за собствените ресурси
                     3
                   с цел да се въведат следните нови собствени ресурси за бюджета на ЕС:
               
            
            
               –дял от приходите съгласно Директивата за системата за търговия с емисии
                  4
               , която Комисията предложи да бъде изменена
                  5
               ;
            
            
               –дял от приходите, които ще бъдат получени от механизма за корекция на въглеродните емисии на границите
                  6
               ;
            
            
               –прилагане на единна изискуема ставка към дела от остатъчните печалби на многонационалните предприятия, преразпределен за държавите членки [съгласно Директивата за прилагане на глобалното споразумение относно преразпределянето на правата на данъчно облагане].
            
            
               В заключенията си от 21 юли 2020 г. Европейският съвет заяви, че постъпленията от новите собствени ресурси, въведени след 2021 г., следва да се използват за погасяване на заемите по NextGenerationEU. Освен това той прикани Комисията „своевременно да предложи преразглеждане на МФР за тази цел“
                  7
               .
            
            
               В Междуинституционалното споразумение от 16 декември 2020 г. Европейският парламент, Съветът и Комисията се договориха, че „изплащането на главницата по сумите, използвани за разходи по линия на Инструмента на Европейския съюз за възстановяване (NextGenerationEU), както и на съответните лихви, ще бъде финансирано от общия бюджет на Съюза, включително чрез достатъчни постъпления от нови собствени ресурси, въведени след 2021 г.“. Освен това трите институции подчертаха значението на контекста на Инструмента на Европейския съюз за възстановяване и заявиха, че „разходите от бюджета на Съюза, свързани с изплащането на средствата от Инструмента на Европейския съюз за възстановяване, не следва да водят до неоправдано намаляване на разходите за програмите или инвестиционните инструменти по МФР“. В Междуинституционалното споразумение се посочва също така, че „освен това е желателно да се смекчи увеличението на собствения ресурс на база БНД за държавите членки“
                  8
               . 
            
            
               Предвижда се предложените днес нови собствени ресурси да бъдат въведени в срок до 2023 г.
            
            
               1.3Основания за предложението и негови цели
            
            
               Комисията предлага целенасочено преразглеждане на Регламент (ЕС, Евратом) 2020/2093 на Съвета от 17 декември 2020 г.
                  9
                за следните цели:
            
            
               
                  –увеличаване на таваните на многогодишната финансова рамка за предложения Социален фонд за климата;
               
               
                  –въвеждане на автоматична корекция на таваните на многогодишната финансова рамка въз основа на новите собствени ресурси, което ще даде възможност за погасяване на заемите по NextGenerationEU.
               
            
            
               2.ПРАВНИ ЕЛЕМЕНТИ НА ПРЕДЛОЖЕНИЕТО
            
            
               2.1Увеличаване на разходните тавани в многогодишната финансова рамка за Социалния фонд за климата
            
         
         
            
               Като част от законодателния пакет „Подготвени за цел 55“ Комисията предложи да бъде създаден Социален фонд за климата (наричан по-нататък „Фондът“), който да спомогне за преодоляване на социалните последици от търговията с емисии за секторите на сградите и автомобилния транспорт. Фондът следва да предоставя финансиране на държавите членки с цел подкрепа на мерките и инвестициите в областта на енергийната ефективност, новите отоплителни и охладителни системи и по-чистата мобилност, както и за временно пряко подпомагане на доходите.
            
            
               Финансирането по Фонда ще бъде предназначено за уязвимите домакинства, ползватели на транспорт и микропредприятия, засегнати от новата система за търговия с емисии за автомобилния транспорт и сградите.
            
            
               Фондът ще се финансира по функция 3 „Природни ресурси и околна среда“ на многогодишната финансова рамка, а в номенклатурата на годишния бюджет — по клъстер „Политика за околната среда и действията в областта на климата“.
            
            
               С оглед на това приложение I към Регламент (ЕС, Евратом) 2020/2093 на Съвета от 17 декември 2020 г.
                  10
                следва да бъде изменено и заменено с приложението към настоящото предложение.
            
            
               2.2Специфична годишна корекция въз основа на новите собствени ресурси
            
            
               
                  За да се даде възможност за погасяване на заемите по NextGenerationEU, Комисията предлага механизъм за автоматична корекция на таваните на многогодишната финансова рамка.
               
               
                  Механизмът за корекция, предложен като нов член 4а от Регламента за многогодишната финансова рамка, предвижда:
               
            
            
               –годишна корекция на тавана в многогодишната финансова рамка за бюджетните кредити за поети задължения по подфункция 2б и на тавана за бюджетните кредити за плащания, която съответства на действителните приходи, произтичащи от новите собствени ресурси, събрани през предходната година, както са вписани в междинните отчети на Комисията съгласно член 245, параграф 3 от Финансовия регламент;
            
            
               –механизмът за годишната корекция ще се прилага от 2024 г. въз основа на предвиденото въвеждане на новите собствени ресурси до 1 януари 2023 г.;
            
            
               –размерът на корекцията ще бъде ограничен до 15 милиарда евро годишно (по цени от 2018 г.). За 2027 г. размерът на корекцията ще бъде намален с 8 милиарда евро (по цени от 2018 г.);
            
            
               –Комисията ще съобщава корекцията на Европейския парламент и на Съвета малко след приемането на междинните отчети, т.е. до средата на април.
            
            
               Сумата от 15 милиарда евро съответства на линеен профил на погасяване от бюджета на Съюза за безвъзмездната подкрепа въз основа на планирането от Комисията на емисиите за NextGenerationEU, включително падежната структура.
            
            
               Фиксираната сума от 8 милиарда евро, която ще бъде приспадната при изчисляването на корекцията през 2027 г., съответства на средните годишни разходи за Социалния фонд за климата през периода от 2026 г., когато системата за търговия с емисии за автомобилния транспорт и сградите ще започне да генерира приходи, до 2032 г.
            
            
               Тази специфична годишна корекция на тавана за плащанията няма да се взема предвид при изчисляването на максималните суми за годишната корекция на тавана за плащанията по Единния инструмент за маржовете, посочен в член 11, параграф 3 от Регламента за МФР.
            
            
               Механизмът за корекция въз основа на новите собствени ресурси ще бъде придружен от проект на коригиращ бюджет за увеличаване, по целесъобразност, на разходните бюджетни редове в бюджета за годината, през която се прилага механизмът.
            
            
               3.ОТРАЖЕНИЕ ВЪРХУ БЮДЖЕТА
            
            
               Отражението върху бюджета на специфичната годишна корекция въз основа на новите собствени ресурси ще породи действие от 2024 г. Сумата ще бъде равна на действителния размер на приходите, произтичащи от новите собствени ресурси, събрани през предходната година, както са вписани в междинните отчети, и ще има максимален годишен размер от 15 милиарда евро (по цени от 2018 г.). През 2027 г. изчисляването на корекцията ще включва фиксирано намаление в размер на 8 милиарда евро (по цени от 2018 г.).
            
            
               Що се отнася до Социалния фонд за климата, Комисията предлага таванът за бюджетните кредити за поети задължения по функция 3 „Природни ресурси и околна среда“ да се увеличи с 2 176 милиона евро през 2025 г., 9 132 милиона евро през 2026 г. и 8 786 милиона евро през 2027 г. (по цени от 2018 г.).
            
            
               Предложените увеличения на тавана за бюджетните кредити за поети задължения ще доведат до увеличаване на нуждите от плащания. Поради това Комисията предлага да се преразгледа таванът за плащанията за 2025 г., 2026 г. и 2027 г. съответно с 2 176 милиона евро, 9 132 милиона евро и 8 786 милиона евро (по цени от 2018 г.).
            
            
               2021/0429 (APP)
            
         
         
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (EC, Евратом) 2020/2093 за определяне на многогодишната финансова рамка за годините 2021—2027
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 312 от него,
            
            
               като взе предвид Договора за създаване на Европейската общност за атомна енергия, и по-специално член 106а от него,
            
            
               като взе предвид предложението на Европейската комисия,
            
            
               като взе предвид одобрението на Европейския парламент
                  11
               ,
            
            
               след предаване на проекта на законодателния акт на националните парламенти,
            
            
               в съответствие със специална законодателна процедура,
            
            
               като има предвид, че:
            
            
               (1)В рамките на Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси
                  12
               , Европейският парламент, Съветът и Комисията се ангажираха с пътна карта за въвеждането на нови собствени ресурси за срока на многогодишната финансова рамка за 2021—2027 г., както и да работят за въвеждането на достатъчно нови собствени ресурси, така че да се покрие сума, съответстваща на очакваните разходи за погасителните вноски по NextGenerationEU.
            
            
               (2)Целесъобразно е да се установи механизъм, позволяващ да се погасят разходите за финансиране по NextGenerationEU през срока на многогодишната финансова рамка за 2024—2027 г. със суми, равни на новите собствени ресурси, събрани съгласно Решение (ЕС, Евратом) 2020/2053 на Съвета
                  13
                („Решението за собствените ресурси“) и вписани в междинните отчети, без да се намаляват разходите за програмите на Съюза.
            
            
               (3)Въвеждането на системата на ЕС за търговия с емисии за секторите на сградите и автомобилния транспорт, определена в Директива 2003/87/ЕО на Европейския парламент и на Съвета
                  14
               , може да доведе до краткосрочни социални въздействия. За да се посрещне това предизвикателство, с Регламент (ЕС) [XXX] final на Европейския парламент и на Съвета
                  15
                бе създаден Социален фонд за климата, който ще се финансира от общия бюджет на Съюза съгласно многогодишната финансова рамка. Поради това таванът за бюджетните кредити за поети задължения по функция 3 „Природни ресурси и околна среда“ и таванът за бюджетните кредити за плащания следва да бъдат адаптирани за 2025 г., 2026 г. и 2027 г.
            
            
               (4)Регламент (ЕС, Евратом) 2020/2093 следва да бъде съответно изменен,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Регламент (ЕС, Евратом) 2020/2093 се изменя, както следва:
            
            
               (1)в член 4 параграф 4 се заменя със следното:
            
            
               „4. Без да се засягат членове 4а, 6 и 7, не се извършват допълнителни технически корекции по отношение на съответната година нито през годината, нито като последващи корекции през следващите години.“;
            
         
         
            
               (2)вмъква се следният член 4а:
            
            
               „Член 4a
                  Специфична годишна корекция въз основа на новите собствени ресурси
            
            
               1.Считано от 2024 г., след като бъдат представени междинните отчети за година n-1 съгласно член 245, параграф 3 от Финансовия регламент, се извършва корекция в посока увеличение на тавана на разходите за бюджетните кредити за поети задължения по подфункция 2б и на тавана за бюджетните кредити за плащания за текущата година.
            
            
               2.Тази годишна корекция се състои от следните суми:
            
            
               а)за 2024 г., 2025 г. и 2026 г. — сума, равна на приходите, които са вписани в посочените в параграф 1 междинни отчети и произтичат от ресурсите, определени в член 2, параграф 1, букви д), е) и ж) от Решението за собствените ресурси;
            
            
               б)за 2027 г. — сума, равна на приходите, които са вписани в посочените в параграф 1 междинни отчети и произтичат от ресурсите, определени в член 2, параграф 1, букви д), е) и ж) от Решението за собствените ресурси, намалена с фиксирана сума в размер на 8 000 милиона евро (по цени от 2018 г.).
            
            
               Годишните корекции, посочени в първата алинея, не надвишават 15 000 милиона евро (по цени от 2018 г.) годишно за годините от 2024 г. до 2027 г.
            
            
               3.В срок от 15 дни след като бъдат представени междинните отчети за година n-1 съгласно член 245, параграф 3 от Финансовия регламент, Комисията съобщава на Европейския парламент и на Съвета резултатите от годишните корекции, посочени в параграф 2.“;
            
            
               (3)в член 11, параграф 3 втората алинея се заменя със следното:
            
            
               „Сумите, съответстващи на корекциите в посока увеличение, посочени в член 4а, параграф 1 и в член 5, параграф 2, втора алинея, са в допълнение към максималните суми, посочени в първата алинея от настоящия параграф.“;
            
            
               (4)приложение I се заменя с текста в приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Предложение за Регламент на Европейския парламент и на Съвета за създаване на Социален фонд за климата (COM(2021) 568 final, 14.7.2021 г.).
               
               
                  
                     (2)
                  
                        Междуинституционално споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси (ОВ L 433I, 22.12.2020 г., стр. 28).
               
               
                  
                     (3)
                  
                        COM(2021) 570.
               
               
                  
                     (4)
                  
                        Директива 2003/87/ЕО на Европейския парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза (ОВ L 275, 25.10.2003 г., стр. 32—46).
               
               
                  
                     (5)
                  
                        Предложение за Директива на Европейския парламент и на Съвета за изменение на Директива 2003/87/ЕО за установяване на система за търговия с квоти за емисии на парникови газове в рамките на Съюза, Решение (ЕС) 2015/1814 относно създаването и функционирането на резерв за стабилност на пазара за схемата на Съюза за търговия с емисии на парникови газове и Регламент (ЕС) 2015/757 (COM(2021) 551 final, 14.7.2021 г.).
               
               
                  
                     (6)
                  
                        Предложение за Регламент на Европейския парламент и на Съвета за установяване на механизъм за корекция на въглеродните емисии на границите (COM(2021) 564, 14.7.2021 г.).
               
               
                  
                     (7)
                  
                        Заключения на Европейския съвет от 21 юли 2020 г., точки A29 и 150.
               
               
                  
                     (8)
                  
                        Приложение II, преамбюл, букви Г) и Д).
               
               
                  
                     (9)
                  
                        Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (OВ L 433 I, 22.12.2020 г., стр. 11—22).
               
               
                  
                     (10)
                  
                        Последно изменено съгласно разпоредбите на Регламент (ЕС, Евратом) 2020/2093 на Съвета. Приложението към настоящото предложение се основава на техническата корекция на многогодишната финансова рамка за 2022 г. в съответствие с член 4 от Регламент (ЕС, Евратом) 2020/2093 на Съвета за определяне на многогодишната финансова рамка за годините 2021—2027 (COM(2021) 365, 7 юни 2021 г.).
               
               
                  
                     (11)
                  
                        ОВ C […], […] г., стр. […].
               
               
                  
                     (12)
                  
                        ОВ L 433I, 22.12.2020 г., стр. 28.
               
               
                  
                     (13)
                  
                        Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом (ОВ L 424, 15.12.2020 г., стр. 1).
               
               
                  
                     (14)
                  
                        Директива 2003/87/ЕО на Европейския Парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета (ОВ L 275, 25.10.2003 г., стр. 32).
               
               
                  
                     (15)
                  
                        ОВ […], […] г., стр. […].
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 22.12.2021
            COM(2021) 569 final
            
            ПРИЛОЖЕНИЕ
            към
            Предложение за Регламент на Съвета
            за изменение на Регламент (EC, Евратом) 2020/2093 за определяне на многогодишната финансова рамка за годините 2021—2027
            
               
         
         
            
               ПРИЛОЖЕНИЕ
            
            
               „ПРИЛОЖЕНИЕ I
            
            
               МНОГОГОДИШНА ФИНАНСОВА РАМКА (ЕС—27)
            
            
                     
                        (милиони евро, по цени от 2018 г.)
                     
                  
               
                     
                        БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ
                     
                  
                  
                     
                        2021 г.
                     
                  
                  
                     
                        2022 г.
                     
                  
                  
                     
                        2023 г.
                     
                  
                  
                     
                        2024 г.
                     
                  
                  
                     
                        2025 г.
                     
                  
                  
                     
                        2026 г.
                     
                  
                  
                     
                        2027 г.
                     
                  
                  
                     
                        Общо
                           2021—2027 г.
                     
                  
               
                     
                        1. Единен пазар, иновации и цифрова сфера
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Сближаване, устойчивост и ценности 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2а. Икономическо, социално и териториално сближаване
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2б. Устойчивост и ценности
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Природни ресурси и околна среда
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        от които: Разходи, свързани с пазара, и преки плащания
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Миграция и управление на границите
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Сигурност и отбрана
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Съседните региони и светът
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Европейска публична администрация
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        от които: Административни разходи на институциите
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        ОБЩО БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        ОБЩО БЮДЖЕТНИ КРЕДИТИ ЗА ПЛАЩАНИЯ
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652“